Razdjel – 109 Ministarstvo pravosuđa i uprave

Glava-10985 **Općinsko državno odvjetništvo u Rijeci**

Aktivnost – A 6420001

**RKP 4825**

**OBRAZLOŽENJE OPĆEG DIJELA**

**FINANCIJSKOG PLANA**

1. PRIHODI I PRIMICI

Ukupno planirani prihodi u 2023. godini iznose 2.303.399 EUR, u 2024. godini 2.229.123 EUR te u 2025. godini 2.228.552 EUR. Gotovo ukupan iznos prihoda ostvaruje se iz nadležnog proračuna uz vrlo mali udio vlastitih prihoda koji se ostvaruju od preslika i presnimavanja dijelova spisa i oni prema planu iznose po 1725 EUR u 2023., 2024. i 2025. godinu.

Planirani ukupni prihodi imaju tendenciju rasta u odnosu na prethodna razdoblja. Taj rast u najvećem dijelu odnosi se na povećanje iznosa bruto plaća zbog povećanja osnovice za plaće, kao i imenovanja novih zamjenika županijske državne odvjetnice, novog zapošljavanja vježbenika te planiranih napredovanja službenika.

2. RASHODI I IZDACI

Ukupno planirani rashodi u 2023. godini iznose 2.303.399 EUR, u 2024. godini 2.229.123 EUR te u 2025. godini 2.228.552 EUR i oni su jednaki planiranim prihodima.

Od ukupnih planiranih rashoda u 2023. godini iznos od 2.011.938 EUR (87,40 %), u 2024. godini iznos od 1.987.066 EUR (89,20 %) i u 2025. godini iznos od 1.994.227 EUR (89,50 %) odnosi se na rashode za zaposlene.

Dakle, najveći dio ukupno planiranih rashoda za 2023., 2024. i 2025. godinu odnosi se na rashode za zaposlene, što je posljedica povećanja osnovice za plaće, zaposlenih službenika u 2022. godini, kao i planiranih imenovanja novih zamjenika županijske državne odvjetnice te napredovanja službenika. Preostali dio planiranih rashoda, u odnosu na prethodna razdoblja, većih odstupanja ima po pojedinim pozicijama (naknade za prijevoz, uredski materijal i ostali materijalni rashodi, energija, komunalne usluge) što je također rezultat povećanja cijena svih navedenih kategorija, pa su samim time i planirani rashodi veći u odnosu na prethodna razdoblja.

Ujedno potrebno je istaknuti i planirane rashode za intelektualne usluge koji predstavljaju značajniji dio rashoda za 2023., 2024. i 2025. godinu. Naime, zbog limitiranih odobrenih ukupnih iznosa po godinama nije moguće realno planirati rashode na toj poziciji jer bi iznos potreban za podmirenje planiranih obveza bio znatno veći. Kako se radi o državnom odvjetništvu koje je, između ostalog, nadležno za progon počinitelja kaznenih djela intelektualne usluge odnose se na obveze prema odvjetnicima, vještacima, sudskim tumačima i prevoditeljima, a koje predstavljaju značajni dio rashoda i imaju tendenciju rasta.

Na poziciji dodatnih ulaganja na građevinskim objektima u 2023. godini planirano je ličenje svih prostorija Općinskog državnog odvjetništva u Rijeci te se iznos od 33.181 EUR odnosi na navedeno.

Planirani izdaci u iznosu od 3.294 EUR za 2023. godinu, u iznosu od 3.392 EUR za 2024. godinu i u iznosu od 3.494 EUR za 2025. godinu, odnose se na obvezu po financijskom leasingu za službeno vozilo koje je nabavljeno 2022. godine (rok otplate je 60 mjeseci).

3. PRIJENOS SREDSTAVA IZ PRETHODNE I U SLJEDEĆU GODINU

Općinsko državno odvjetništvo u Rijeci nema planirane ove kategorije.

4. UKUPNE I DOSPJELE OBVEZE

|  |  |  |
| --- | --- | --- |
|  | Stanje obveza na dan 31. 12. 2021. | Stanje obveza na dan 30. 6. 2022. |
| Ukupne obveze | 1.628.836,15 kn/216.183,71 EUR | 1.862.088,63 kn/247.141,62 EUR |
| Dospjele obveze | 0 | 0 |

Ukupne obveze na dan 31. 12. 2021. odnose se na neisplaćene plaće za prosinac 2021., nerefundirana bolovanja HZZO-a i nepodmirene obaveze za tekuće poslovanje.

Ukupne obveze na dan 30. 6. 2022. odnose se na neisplaćene plaće za lipanj 2022., nerefundirana bolovanja HZZO-a, obveze za financijski leasing od tuzemnih kreditnih institucija i nepodmirene obaveze za tekuće poslovanje.

Rijeka, 22. rujna 2022.